AIŠKINAMASIS RAŠTAS

Dėl uždarosios akcinės bendrovės „Molėtų švara“ 2017 m. finansinių ataskaitų rinkinio tvirtinimo ir pelno (nuostolių) paskirstymo, įstatų pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybė UAB „Molėtų švara“ (toliau – Bendrovė) valdo 1 500 000 (100 proc.) paprastųjų vardinių 0,29 euro vertės akcijų, kurių nominali vertė 435 000 Eur.

Vadovaudamasi Lietuvos Respublikos akcinių bendrovių įstatymo 34 straipsnio 9 dalimi, UAB „Molėtų švara“ valdyba 2018 m. balandžio 16 d. pateikė visuotiniam akcininkų susirinkimui Bendrovės 2017 m. audituotą metinių finansinių ataskaitų rinkinį, pelno (nuostolių) paskirstymo projektą ir Bendrovės metinį pranešimą.

Nepriklausomo auditoriaus nuomonė: finansinės ataskaitos visais reikšmingais atžvilgiais teisingai pateikia Bendrovės 2017 m. gruodžio 31 d. finansinę būklę ir tą dieną pasibaigusių metų finansinės veiklos rezultatus ir pinigų srautus pagal verslo apskaitos standartus.

2017 metų pradžioje Bendrovė turėjo 18 973 Eur pelno, ataskaitinius finansinius metus užbaigė patyrusi 9 765 Eur grynojo nuostolio. 115 000 Eur pervedama iš rezervų. Paskirstytinasis pelnas – 124 208 Eur. Planuojama pelno dalis, paskirta kitiems tikslams – 105 000 Eur, iš jų: pašalpoms, paramai – 15 000 Eur, investicijoms – 90 000 Eur. Nepaskirstytasis pelnas ataskaitinių finansinių metų pabaigoje, perkeliamas į kitus finansinius metus – 19 208 Eur.

Bendrovei 2017 metams nustatytų tikslų įgyvendinimas:

1. Įgyvendinti miesto senųjų bei naujųjų kapinių registravimo bei teritorijos skaitmeninimą – planuoti darbai įgyvendinti.
2. Iki 2017 metų pabaigos atnaujinti komunalinių atliekų surinkimo ir tvarkymo sutartis su visais atliekų turėtojais, visiškai sutvarkyti jų apskaitą pagal registro duomenis – su 90 proc. gyventojų sudarytos sutartys.
3. Užbaigti 2016 metais pradėtą darbą su logistikos bei abonentų apskaitos informacinių technologijų sistema – sistema įdiegta.
4. Pagal poreikius papildomai įsigyti ir aprūpinti individualiomis rūšiavimo priemonėmis gyventojus, kurie nebuvo aprūpinti 2016 metais, atnaujinti susidėvėjusius bendrojo naudojimo mišrių atliekų konteinerius. Visose bendrojo naudojimo konteinerių pastatymo vietose pastatyti trūkstamus bendrojo naudojimo konteinerius rūšiuotoms atliekoms – įsigyti konteineriai dalinami gyventojams pagal poreikius.
5. Tęsti pradėtų daugiabučių namų modernizavimo darbus, tuo pačiu rengtis ir dirbti su gyventojais dėl ateinančio modernizavimo etapo – parengti 29 investiciniai planai daugiabučių namų modernizavimui ir pasirašyta 15 rangos sutarčių.
6. Planuotas finansinis veiklos rezultatas – 9,1 tūkst. Eur pelnas – patirtas 9 765 Eur nuostolis. Planuotas rezultatas nebuvo pasiektas dėl nuostolingos veiklos administruojant daugiabučių namų renovacijos darbus, dėl problemų, kilusių įgyvendinant rūšiuotų atliekų surinkimą bei dėl registro problemų, apmokestinant atliekų turėtojus už mišrių atliekų surinkimą.

Bendrovės veikla įvertinta gerai.

1. metais Bendrovei nustatyti uždaviniai:
2. Užbaigti 15 daugiabučių gyvenamųjų namų modernizavimo darbus;
3. Pasirašyti su BETA 9 daugiabučių gyvenamųjų namų finansavimo sutartis;
4. Iki 10 proc. sumažinti atliekų tvarkymo veiklos administravimo išlaidas;
5. Iki 20 proc. padidinti rūšiuotų atliekų surinkimo efektyvumą;
6. Iki 30 proc. sumažinti gyventojų įsiskolinimą už atliekų tvarkymo paslaugos teikimą;
7. Iki 15 proc. sumažinti aplinkotvarkos rankinio valymo darbus, juo mechanizuojant;
8. Iki 10 proc. padidinti kitos veiklos pajamas;
9. 2018 m. siektinas finansinis veiklos rezultatas – 1 proc. pelningumas.

Parengto sprendimo projekto tikslas – patvirtinti Bendrovės 2017 m. audituotą metinių finansinių ataskaitų rinkinį ir paskirstyti 2017 m. pelną (nuostolius) ir pakeisti įstatus vykdant Lietuvos Respublikos akcinių bendrovių įstatymo 37-1 straipsnio nuostatas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 3 dalies 9 punktas, 48 straipsnio 2 dalis;

Lietuvos Respublikos akcinių bendrovių įstatymo 4 straipsnio 10 dalis, 20 straipsnio 1 dalies 1, 10, 11 punktai, 24 straipsnio 1 dalis, 58 straipsnio 2 dalis, 59 straipsnio 1 ir 2 dalys;

[**Lietuvos Respublikos įmonių finansinės atskaitomybės įstatymo**](http://litlex.molsav.lt/LL.DLL?Tekstas=1?Id=50885&Zd=%C1MONI%D8%2BFINANSIN%CBS%2BATSKAITOMYB%CBS%2B%C1STATYMAS&BF=4#0txt)20 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - vykdomi teisės aktai.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Bendrovės direktorius metinių finansinių ataskaitų rinkinį kartu su Bendrovės metiniu pranešimu ir auditoriaus išvada per 30 dienų nuo eilinio visuotinio akcininkų susirinkimo pateikia Juridinių asmenų registro tvarkytojui ir per du mėnesius Akcinių bendrovių įstatymo nustatyta tvarka įregistruoja Juridinių asmenų registre pakeistus ir pasirašytus Bendrovės įstatus.